SSP ลุยวินด์ฟาร์มเวียดนาม เฟส 2 หนุนเป้าปี 67 กำลังผลิต 400MW
SSP ลุยวินด์ฟาร์มเวียดนาม เฟส 2 ขนาด 48 MW หลังกดปุ่มสตาร์ทเฟสแรกแล้ว ดันกำลังผลิตในมือปี 64 ทะลุเป้า 215MW มั่นใจปี 67 กำลังผลิตแตะ 400MW 
SSP ลุยวินด์ฟาร์มเวียดนาม เฟส 2 ขนาด 48 MW หลังกดปุ่มสตาร์ทเฟสแรกแล้ว ดันกำลังผลิตในมือปี 64 ทะลุเป้า 215MW
9 พ.ย. 2564

นายวรุตม์ ธรรมาวรานุคุปต์ ประธานเจ้าหน้าที่บริหาร บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ระบุว่า บริษัทฯ เริ่มดำเนินการจ่ายไฟฟ้าเข้าระบบเชิงพาณิชย์ (COD) โรงไฟฟ้าพลังงานลม ในประเทศเวียดนาม ขนาดกำลังผลิต 48 เมกะวัตต์ โดยมีราคาราคารับซื้อ Feed-in Tariff ในอัตรา 0.098 ดอลล่าร์สหรัฐต่อกิโลวัตต์-ชั่วโมง เป็นระยะเวลา 20 ปี  และช่วยผลักดันให้กำลังการผลิตไฟฟ้าในมือปี 2564 แตะ 215 MW ทะลุเป้าหมายแล้ว ซึงขณะนี้บริษัทฯ เตรียมพร้อมเดินหน้าขยายโครงการเฟส 2 ขนาดกำลังผลิต 48 เมกะวัตต์ ต่อทันที
โดยก่อนหน้านี้นายวรุตม์ เคยเปิดเผยว่า โครงการวินด์ฟาร์มในเวียดนามสามารถจ่ายไฟฟ้าได้ตามแผนที่วางไว้ และอยู่ระหว่างพิจารณาพัฒนาในเฟส 2 ต่อทันที เพื่อต่อยอดธุรกิจพลังงานลมมากขึ้น ซึ่งจะช่วยสนับสนุนรายได้และกำไรในอนาคตให้เติบโตยั่งยืน ขณะเดียวกันก็จะสนับสนุนให้บริษัทฯมีกำลังการผลิตไฟฟ้าในมือให้ไปสู่เป้าหมายที่ระดับ 400 เมกะวัตต์ ในปี 2567 จากปัจจุบันมีกำลังการผลิตรวม 215.2 เมกะวัตต์